
Narva Linnavalitsuse korralduse eelnõu “Mõisa tänava äärse maa- ala  detailplaneeringu algatamine” juurde.

Detailplaneeringu algatamise ettepaneku on esitanud Narva LV Arhitektuuri- ja Linnaplaneerimise Amet.
Detailplaneeringu koostamise eesmärgiks on ehitusõiguse määramine linna raamatukogu ehitamiseks, maa- ala kruntideks jagamine hilisema munitsipaliseerimise eesmärgil, heakorrastuse, haljastuse, liikluskorralduse (juurdepääsude ja parkimise) ja jalakäijate teede lahendamine, tehnovõrkude asukoha määramine ning varustamisega lahendamine.
Planeeritava ala pindala on ca 1,9 ha.

Planeeritav ala asub kesklinna ja Soldino linnaosa vahel, vahetus läheduses linna ühe oluliseima liiklussõlmega. Planeeringuala on suuremalt osalt hoonestamata tühi maa- ala.
Narva LV Arhitektuuri- ja Linnaplaneerimise Amet teeb ettepaneku algatada Narva linna territooriumi:  Mõisa tänava äärse maa- ala detailplaneeringu Planeerimisseaduse § 10 punkt 1, 5 ja 6 alusel.

